ΓΡΑΠΤΗ ΕΡΩΤΗΣΗ P-1937/01

υποβολή: Mara Sornosa Martnez (PSE) προς την Επιτροπή

(26 Ιουνίου 2001)

Θέμα: Στάδιο της έρευνας της Ευρωπαϊκής Επιτροπής σχετικά με τα κρούσματα της νόσου των Λεγεωναρίων στην κοινότητα Alcoy (Κοινότητα της Βαλένθια-Ισπανία)

Την 1η Φεβρουαρίου 2001, η Ευρωπαϊκή Επιτροπή είχε απευθυνθεί στην κυρία βουλευτή προκειμένου να της ανακοινώσει ότι, κατόπιν αιτήματός της, είχε αρχίσει έρευνα στο επίπεδο των ισπανικών αρχών σχετικά με τα συνεχή κρούσματα της νόσου των Λεγεωναρίων στην κοινότητα Alcoy. Σύμφωνα με την απάντηση P-3913/00(1) η Επιτροπή ανεγνώριζε ενδεχόμενη παραβίαση της οδηγίας 80/778/ΕΟΚ(2), σχετικά με την ποιότητα τωνδάτων για ανθρώπινη κατανάλωση.

Έκτοτε στο Alcoy εξακολουθούν να εκδηλώνονται και νέα κρούσματα. Ήδη, από τον Σεπτέμβριο του 1999, έχουν καταγραφεί τέσσερα κρούσματα τηςνόσου των Λεγεωναρίων, ενώ έχουν προσβληθεί συνολικά άνω των 160 ατόμων. Η τελευταία εκδήλωση της ασθένειας διεπιστώθη στις 26 Μαΐου 2001, χωρίς ακόμη να έχει εντοπισθεί η εστία της μόλυνσης.

Σύμφωνα με εμπειρογνώμονες επί του θέματος, όπως ο διευθυντής του περιοδικού Journal of Epidemiology and Community Herald και καθηγητή επί θεμάτων Δημόσιας Υγείας στο Πανεπιστήμιο του Αλικάντε, κ. Carlos lvarez-Dardet, δεν είναι φυσικό σε μία πόλη και σε διάστημα 20 μηνών να εκδηλώνονται τέσσερις φορές κρούσματα της νόσου των Λεγεωναρίων. Οι εμπειρογνώμονες θεωρούν πολύ περίεργο το γεγονός ότι οι προσβληθέντες από τη νόσο είναι, κατά πλειοψηφία, άτομα που ζουν ή συχνάζουν στις ίδιες περιοχές και καταλογίζουν αμέλεια και κακοδιαχείριση στις αρμόδιες αρχές ως προς το γεγονός ότι η επιδημία συνεχίζεται ανεξέλεγκτα.

Στην ίδια κατεύθυνση, τα πολιτικά κόμματα της αντιπολίτευσης ζήτησαν την παραίτηση τουπουργούγείας της Αυτονομίας της Βαλένθια και κατήγγειλαν στο Κογκρέσο των βουλευτών την παθητικότητα της κυβέρνησης της Αυτονομίας της Βαλένθια προκειμένου να σταματήσει η εκδήλωση της ασθένειας.

Μπορεί να αναφέρει η Επιτροπή σε ποιο στάδιο βρίσκονται οι έρευνες που διεξάγει στο επίπεδο των ισπανικών αρχών ως προς το θέμα της εκδήλωσης της νόσου των Λεγεωναρίων·

Ποια επείγοντα μέτρα σκοπεύει να λάβει η Επιτροπή ώστε, εις εφαρμογήν της κοινοτικής νομοθεσίας, να ασκήσει πιέσεις προς τις αρμόδιες αρχές σχετικά με την ανάγκη να καταπολεμηθεί αποτελεσματικά η επιδημία·

(1) ΕΕ C 235 E της 21.8.2001, σελ. 34.

(2) ΕΕ L 229 της 30.8.1980, σελ. 11.

Απάντηση της κας Wallstrm εξ ονόματος της Επιτροπής

(16 Ιουλίου 2001)

Στη συνέχεια της γραπτής ερώτησης P-3913/00 του Αξιότιμου Μέλους του Κοινοβουλίου, η Επιτροπή κίνησε αυτεπάγγελτη διαδικασία (αριθ. αναφοράς 2001/2048) προκειμένου να ελέγξει την εν προκειμένω ορθή, ή μη, εφαρμογή του κοινοτικού δικαίου εκ μέρους των ισπανικών αρχών.

Στο πλαίσιο της διερεύνησης τηςπόθεσης, η Επιτροπή απέστειλε επιστολή στις ισπανικές αρχές προκειμένου να της διαβιβάσουν τα σχόλιά τους σχετικά με τα όσα καταγγέλλει το Αξιότιμο Μέλος του Κοινοβουλίου και προκειμένου να προσδιορίσει το κατά πόσον εφαρμόζεται εν προκειμένω η οδηγία 80/778/ΕΟΚ του Συμβουλίου της 15ης Ιουλίου 1980, σχετικά με την ποιότητα του πόσιμου νερού(1).

Η απάντηση των ισπανικών αρχών μόλις παρελήφθη και μελετάται από την Επιτροπή. Για τον λόγο αυτό, είναι πρόωρη κάθε κρίση σχετικά με το ενδεχόμενο κακής εν προκειμένω εφαρμογής του κοινοτικού δικαίου. Το Αξιότιμο Μέλος του Κοινοβουλίου θα ενημερωθεί από την Επιτροπή σχετικά με τα συμπεράσματα που θα συναγάγει από τη διερεύνηση τηςπόθεσης.

(1) ΕΕ L 229 της 30.8.1980.